b'\n_START_ARTICLE_\nDavid Duke\n_START_SECTION_\nPrimers anys i joventut\n_START_PARAGRAPH_\nDavid Duke va n\xc3\xa9ixer a Tulsa, Oklahoma. Els seus pares van ser David Duke Sr. i Alice Maxine Crick. Com a fill d\'un enginyer de la Shell Oil Company, Duke solia mudar-se amb la seva fam\xc3\xadlia pel m\xc3\xb3n. Van viure una curta temporada als Pa\xc3\xafsos Baixos per despr\xc3\xa9s assentar-se a Louisiana. A finals de la d\xc3\xa8cada de 1960, Duke va con\xc3\xa8ixer a William Luther Pierce, l\xc3\xadder de l\'organitzaci\xc3\xb3 nacionalista blanca i antisemita Alian\xc3\xa7a Nacional, que li deixaria una influ\xc3\xa8ncia durant tota la seva vida. Duke es va unir al Ku Klux Klan (KKK) el 1967._NEWLINE_El 1968, Duke es va matricular a la Universitat Estatal de Louisiana (LSU) a Baton Rouge i, el 1970, va formar un grup estudiantil blanc anomenat White Youth Alliance (Alian\xc3\xa7a de Joves Blancs), que va ser afiliat al Partit Nacionalsocialista del Poble Blanco. El mateix any, en protesta per la presentaci\xc3\xb3 de l\'activista dels drets civils William Kunstler a la Universitat Tulane a Nova Orleans, Duke va apar\xc3\xa8ixer en una manifestaci\xc3\xb3 amb uniforme nazi._NEWLINE_Duke va afirmar que va passar nou mesos a Laos. En realitat ell va ser a Laos per reunir-se amb el seu pare, qui estava treballant all\xc3\xa0. El 1971, el seu pare li va aconseguir un treball que era ensenyar angl\xc3\xa8s als militars laosianos, del que va ser acomiadat per dibuixar un c\xc3\xb2ctel m\xc3\xb3lotov a la pissarra._NEWLINE_Es va doctorar en hist\xc3\xb2ria a l\'Interregional Academy of Personnel Management d\'Ukrania amb la tesi "Zionism as a Form of Ethnic Supremacism" (Zionisme com una forma de suprematisme \xc3\xa8tnic).\n_START_SECTION_\nVida personal\n_START_PARAGRAPH_\nMentre treballava a la White Youth Alliance, Duke va con\xc3\xa8ixer a Chloe Hardin, qui tamb\xc3\xa9 era activista del grup. Van ser companys a la universitat i es van casar el 1974. Van tenir dues filles, Erika i Kristin. Es van divorciar el 1984, i Chloe es va mudar a West Palm Beach, Florida, per poder ser a prop dels seus pares. All\xc3\xad, ella va tenir una relaci\xc3\xb3 sentimental amb l\'amic de Duke, Don Black, amb qui es va casar despr\xc3\xa9s. Per la seva banda, Duke va desenvolupar una feblesa permanent pels jocs d\'apostes.\n_START_SECTION_\nCarrera pol\xc3\xadtica\n_START_PARAGRAPH_\nEn la seva carrera pol\xc3\xadtica ha estat representant de Louisiana (EUA), ha participat en la c\xc3\xa0mera de representants dels Estats Units. Ha estat candidat a Governador de Louisiana, i dues vegades candidat a la Presid\xc3\xa8ncia dels Estats Units. Duke tamb\xc3\xa9 va participar com a pol\xc3\xadtic del partit dem\xc3\xb2crata al senat de Louisiana el 1975. I el 1988, va participar en la prim\xc3\xa0ries dem\xc3\xb2crates per la presid\xc3\xa8ncia, sense cap \xc3\xa8xit. Al desembre de 1988, Duke va canviar la seva afiliaci\xc3\xb3 pol\xc3\xadtica del Partit Dem\xc3\xb2crata al Partit Republic\xc3\xa0. A m\xc3\xa9s va servir a la C\xc3\xa0mera de representants, des de 1990 fins a 1992.\n_START_SECTION_\nActivitats pol\xc3\xadtiques posteriors\n_START_PARAGRAPH_\nL\'any 2015, es va reportar en els mitjans que Duke recolzava la nominaci\xc3\xb3 presidencial de Donald Trump per a les Eleccions presidencials dels Estats Units de 2016. Duke va respondre a la seva p\xc3\xa0gina web dient que actualment no recolzava a Trump, que personalment no es mostrava d\'acord amb moltes postures del candidat, com el suport de Trump cap a Israel, per\xc3\xb2 que \xc3\xa9s el millor de tots pel que fa a la seva postura migrat\xc3\xb2ria. \xc3\x89s m\xc3\xa9s, va afirmar que ell votaria per Trump com una acci\xc3\xb3 estrat\xc3\xa8gica. Per aix\xc3\xb2, al febrer de 2016 va demanar als oients del seu programa de r\xc3\xa0dio recolzar la candidatura de Trump, doncs estaria en joc el futur dels nord-americans de ra\xc3\xa7a blanca i votar en contra del candidat seria una tra\xc3\xafci\xc3\xb3 a l\'her\xc3\xa8ncia europea dels blancs.'